Тема: "Өләсәйем ҡомартҡыһы" (Уртансылар төркөмө)
Белем биреү өлкәһе:телмәр үҫтереү,танып белеү,эстетик зауыҡ тәрбиәләү.
Төҙөүсеһе:тәрбиәсе:Рәхимова Лилиә Рәүил ҡыҙы.
Маҡсат:
1.Балаларҙы башҡорт халҡының боронғо һауыт-һаба менән таныштырыу, көнкүреш предметтарына ҡыҙыҡһыныу тәрбиәләү; оҡшашлығы һәм айырмаһы буйынса предметтарҙы дөйөмләштерергә өйрәнеү;
2.Балаларҙың ҡабул итеүҙәрен, хәтерләү, фекерләү һәләтен, һүҙлек байлығын үҫтереү, һөйләмдең грамматик төҙөлөшөн камиллаштырыу ;тулы һөйләм менән яуап бирергә өйрәтеү;
3.Иғтибарлы булырға, татыулыҡ, бер-береһе менән аралашырға ынтылыш тәрбиәләү; биҙәк элементтарын халыҡ орнаменты мотивтары менән төшөрөү алымдарын нығытыу (ағас ҡалаҡҡа биҙәк төшөрөү)
Ҡулланылған материал:сәйнүк, ағас ҡалаҡтар,  бысаҡ,сәнеске, сынаяҡ менән тәрилкә (һауыт-һаба һәм уларҙың һүрәттәре); традицион булмаған рәсем төшөрөү өсөн материал (ағас ҡалаҡ,мисәт,йәшел төҫтәге буяуҙар).
Ҡулланылған методтар һәм алымдар:
Педагогик ситуация булдырыу, сюрприз момент, күргәҙмә, практик өлөш (ағас ҡалаҡты биҙәү), һорауҙар, әңгәмә, шиғырҙар, физкульттәнәфес.
Тәрбиәсенең әҙерлеге:ә ҙәби китаптар уҡыу, конспект төҙөү, әңгәмәләр уҙғарыу, йомаҡтар ҡойоу, шиғырҙар уҡыу.
Белем биреү өлкәләренең интеграцияһы: телмәр үҫтереүхтанып белеү, эстетик зауыҡ тәрбиәләү
Белем биреү өлкәһенең барышы:
Тәрбиәсе. Балалар, ҡарағыҙ әлех Айгөл (ҡурсаҡ) нишләп илап ултыра ул?
Айгөл, һиңә нимә булды ул, ниңә илайһың?
Айгөл: Мин өләсәйемдең ҡомартҡыһы-бор онғо ағас ҡалағын юғалттым,шуға ҡайғырып ултырам.
Тәрбиәсе: Айгөл,һиңә нисек ярҙам итергә инде? Әһә, белдем, мин беләм һинең өләсәйеңдең ҡалағын нисек табырға икәнен!Әйҙәгеҙ, балалар, мин һеҙҙе беҙҙең балалар баҡсаһының музейына алып барам (Тәрбиәсе менән балалар музейға киләләр (ҡунаҡтар булһа, һаулыҡ һорашалар)
Тәрбиәсе: Балалар, бына беҙ һеҙҙең менән музейға килдек. Айгөл, һинең өләсәйеңдең ҡалағы бында түгелме икән? Эй ҡарағыҙ әле, күпме боронғо төрлө-төрлө һауыттар ҙа бар бында. Айгөл бына ошонда ултырып торһон (ҡурсаҡты ултырғысҡҡа ултырта), балалар, һеҙ ҙә ултырығыҙ, ҡарайыҡ әле, нимәләр бар икән бында? (Боронғо һауыт-һабаны ҡарау).
Тәрбиәсе: Балалар, улар ниндәй материалдан эшләнгән икән (Балаларға һауытәһабаны тоттороп күрһәтеү). Ниндәй төстәр ҡулланылған (Балаларҙың яуаптары)
Тәрбиәсе: Балалар, боронғо һауыт-һабаларҙы тимерҙән, суйындан, еҙҙән, ағастан эшләгәндәрхә хәҙерге һауыт-һабаны төрлө материалдарҙан эшләйҙәр. Әйҙәгеҙ әле иҫкә төшөрөп һанап үтәйек.
Тәрбиәсе: Кешегә һауыт-һаба ни өсөн кәрәк? (балаларҙың яуаптары).
Тәрбиәсе:  Беҙҙең балалар һауыт-һабалар тураһында йомаҡтар ҙа беләләр (Йомаҡтар ҡойоу һәм яуап табылғас һауыт-һаба һүрәттәрен мольбертҡа теҙеү)
Йомаҡтар.
Миндә бешкән сәй бик тәмле, 

Тик үҙең бешеп ҡуйма.
Сәйҙе ҡойсо сынаяҡҡа,
Тәрилкәгә һин ҡойма.(Сәйнүк).
Тотҡамдан ғына тот мине,
Сәйеңде эс, һыуытма.
Сәй эсеп туйғасхһин мине
Йыйырға ла онотма.(Сынаяҡ).
Уң ҡулыңда тот та мине,
Аша аш, аша бутҡа.
Ашты аша ҡабаланмай,
Аш ҡайнар-бешә утта.(Ҡалаҡ).
Алдан уҡ киҫәтәм һине:
Ҡырҡылып ҡуйма тағы.
Яңлыш тотһаң,ҡырҡып ала
Йөҙөмдең үткер яғы(Бысаҡ).
Минең менән сәнсеп ҡап һин
Картуфты йәки итте.
Күҙеңә тейҙереп алма-
Тот һаҡ ҡына,бик ипле.(Сәнеске).
Миндәге ашҡа ынтылма.
Мин бик тә ҙур,мин-табаҡю
Тамағың әгәр туймаһа,
Һорап ал ашты ҡабат.(Табаҡ).
Табаҡтағы аш-һыуҙы
Миңә бүлеп һалалар.
Үҙ өлөшөн ашап бөтә
Бик тәртипле балалар.(Тәрилкә).
Тәрбиәсе:  Балалар,был һауыттарҙы бер һүҙ менән нисек атап була?
Балалар:Һауыт-һаба (бер нисә баланан ҡабатлатыу).
Дидактик уйын."Һауыт-һабаны төҙө".
Ҡырҡылған өлөштәрҙән бер бөтөн йыйыу.
Тәрбиәсе: Балалар, ә хәҙер әйҙәгеҙ бармаҡтар уйыны уйнап алайыҡ әле.

Баш бармаҡ сынаяҡ ала,
Имән бармаҡ-тәрилкә,
Урта бармаҡ-сәнеске,
Атһыҙ бармаҡ аш һала,
Сәтәкәй бармаҡ ала ҡалаҡ.
Кил әйҙә яҡыныраҡ!

(Шул ваҡыт кадр артынан тауыш ишетелә-"Тирмәкәй һөйләшә"):
Тирмә тауышы:Балалар мин белдем һеҙҙең ни өсөн килгәнегеҙҙе!Һеҙ Айгөлдөң өләсәһенең ҡалағын эҙләйһегеҙ. Ә мин уның ҡайҙа икәнен беләм. Ул минең тылсымлы тирмәкәйемдә. Рәхим итеп алығыҙ (Тәрбиәсе тирмә эсенән ағас ҡалаҡтар һалынған һауытиы ала.)
Тәрбиәсе:  Эй, Айгөл, бына бит һинең өләсәйендең ағас ҡалағы (һәм балаларҙын иғтибарын буятылмаған ҡалаҡтарға йүнәлтә). Бында ундай ағас ҡалаҡтар күп икән,тик улар нишләптер биҙәлмәгән. Әйҙәгеҙ әле ,беҙ һеҙҙең менәношо ҡалаҡтарҙы үҙебеҙ биҙәйек тә Айгөлгә тапшырайыҡ, ә ул өләсәһенә бүләк итер.
(Балаларға ағас ҡалаҡты ниндәй ысул менән һәм ниндәй төҫтәр менән ҡулоанып биҙәүҙе аңлатыу).
-Беҙ ағас ҡалаҡтарҙы ябай ғына буятмайбыҙ, ә мисәт һуғып башҡорт орнаменты-ромб менән биҙәйәсәкбеҙ. Уның өсөн беҙгә мисәт һәм буяуҙар кәрәк буласаҡ. Иң башта беҙ һеҙҙең менән мисәтте буяуға манабыҙ һәм ҡалаҡҡа баҫабыҙ (тәрбиәсенең өлгөһө)
(Балалар өҫтәл тирәләй тороп ағас ҡалаҡтарҙы биҙәйҙәр).
(балаларға индивидуаль ярҙам итеү).
Тәрбиәсе:  ҡайһылай матур ҡалаҡтар килеп сыҡтылар, һай афарин балалар. Айгөлдөң өләсәһе бик шатланыр инде бындай матур бүләктәр өсөн! (Һәр баланың эшен баһалау)
Рефлексия.
Беҙ һеҙҙең менән ҡайҙа килдек? Музейҙа һеҙгә күберәк нимә оҡшаны?Яңы нимәләр белдек?һ.б.(балаларҙың яуаптары).
Тәрбиәсе:Балалар,беҙҙең Айгөлгә өләсәһе янына ҡайтырға ваҡыт та етте,әйҙәгеҙ хушлашыр алдынан ҡунаҡтарға ҡалаҡтар бейеүен бейеп алайыҡ (Ҡалаҡтар бейеүе).
Ә хәҙер ҡунаҡтар менән хушлашайыҡ һәм Айгөлде бүләктәре менән оҙатайыҡ (Балалар ҡурсаҡ Айгөл менән музейҙан сығып,төркөмгә ҡайталар).
